पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ता संक्रमण अब और जानें लेने के साथ परिवारों को ऐसा दर्द दे रहा है जो कभी भरेगा ही नहीं। शहर के एक परिवार में पहले मां ने कोरोना से जंग हारी तो 3 दिन बाद जवान बेटा भी चल बसा। 27 अप्रैल को उर्मिला पटवा की कोविड से मौत हुई थी तो 30 अप्रैल को उनका कोरोना संक्रमित बेटा श्रेयांस पटवा भी चल बसा।
उर्मिला के पति सरदारमल पटवा तब से निजी अस्पताल में संक्रमण से जंग लड़ रहे थे लेकिन बुधवार को वो भी यह संसार छोड़ गए। शहर के साफा कारोबारी सरदारमल पटवा के बेटे श्रेयांश को करीब दो सप्ताह पहले बुखार आया था। कोविड टेस्ट करवाया तो पॉजिटव आया। इस पर माता-पिता का भी टेस्ट करवाया गया, वे भी पॉजिटिव आए।
तीनों को शहर के एक निजी अस्पताल में भर्ती करवाया गया। श्रेयांश की मां उर्मिला की तबीयत 27 अप्रैल को ज्यादा बिगड़ी और उनका निधन हो गया। वहीं 30 अप्रैल को श्रेयांश की भी मृत्यु हो गई। अब पिता सरदारमल पटवा के निधन से दो सप्ताह में शहर का एक परिवार पूरी टूट गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn